Nordic Approach er með tímabundið úrval í takmörkuðu upplagi af þvegnu kaffi frá Java , en venjan í kaffilöndunum í Indónesíu er að vinna kaffið eftir svokallaðri „ giling basah “ aðferð sem gefur mjög frábrugðin bragðeinkenni . Þetta er annað árið sem þessi kaffi eru keypt frá búgarðinum Frinsa Collective , sem er í eigu hjónanna Wildan og Atieq . Búgarðurinn er um 110 hektarar að flatarmáli og liggur í 1300 - 1600 metra hæð yfir sjávarmáli , með vinnslustöðina innan búgarðsins í 1400m hæð . Þau eru einnig búin vel loftræstu geymslurými og þurrvinnslustöð sem gerir það að verkum að hjónin stjórnað gæðum kaffisins frá ræktunarstigi þangað til það er tilbúið til útflutnings . Vinnslan á kaffinu líkist mikið því sem búast má við í Suður-Ameríku og Afríku . Kafiberin eru þurrgerjuð , þaðan sett í vatnsbað fyrir þurrkun , kaffið er síðan forþurrkað á upphækkuðum beðum ( „ afrískum “ beðum ) og síðan er þurrkunin kláruð á stétt ( patio ) . Miklar rannsóknir ogvöruþróun eiga sér stað á Frinsa Collective í samvinnu við rannsóknar - stöð í nágrenni við búgarðinn . Ákveðin svæði eru afmörkuð til að gera tilraunir á ræktun óþekktra kaffiyrkja , sem forvitnilegt verður að smakka í framtíðinni þar sem lítið er vitað um hvernigþau smakkast . Bragðtónar sem má búast við frá þessu kaffi : græn epli , pera , ananas , papaya , þurrkaðir ávextir , plómur , sítrónugras , hindber , púðursykur , svartur pipar . Þykk áferð , sírópsfylling , mikil sæta .